҃е́нникъ мо́лится: ́же неизрече́нныхъ и неви́димыхъ та̂инъ бж҃е, у негѡ́же су́ть сокрѡ́вища прему́дрости и ра́зума утає́на: и́же служе́ніе слу́жбы сея̀ ѿкры́вый на́мъ, и положи́вый на́съ грѣ́шныхъ за мно́гое твоѐ чл҃колю́біе, во є́же приноси́ти тебѣ̀ да́ры же и жє́ртвы ѡ на́шихъ грѣсѣ́хъ, и ѡ людски́хъ невѣ́дѣніихъ: са́мъ неви́димый цр҃ю̀, творя́й вели̂кая и неизслѣ́дѡванная, сла̂вная же и изря̂дная, ѝмже нѣ́сть числа̀, при́зри на ны̀ недостѡ́йныя рабы̂ твоя̂, ѝже ст҃о́му сему̀ же́ртвеннику а́ки херуві́мскому твоему̀ предстоя́щыя прс̑то́лу на не́мже єдиноро́дный тво́й сн҃ъ и бг҃ъ на́шъ, предлежа́щими стра́шными почива́етъ та́инствы, и вся́кія на́съ, и вѣ̂рныя лю́ди твоя̂, свободи́въ нечистоты̀, ѡст҃ѝ всѣ́хъ на́съ ду́шы и тѣлеса̀, ѡсщ҃е́ніемъ неѿе́млемымъ: да чи́стою со́вѣстію, непосра́мленнымъ лице́мъ, просвѣще́ннымъ срд̑цемъ, бж҃е́ственныхъ си́хъ причаща́ющеся ст҃ы́нь, и ѿ ни́хъ ѡживотворя́еми, соедини́мся самому̀ хрс̑ту̀ твоему̀, и́стинному бг҃у на́шему, ре́кшему: яды́й пло́ть мою̀, и пія́й кро́вь мою̀, во мнѣ̀ пребыва́етъ, и а́зъ въ не́мъ, я́кѡ да все́льшуся въ на́съ, и ходя́щу сло́ву твоему̀ гдс̑и, бу́демъ хра́мъ прест҃а́гѡ и покланя́емагѡ твоегѡ̀ дх҃а, изба́влени вся́кія діа́вольскія ко́зни, дѣя́ніемъ, илѝ сло́вомъ, илѝ мы́слію дѣ́йствуемыя, и получи́мъ ѡбѣтова̂нная на́мъ бл҃га̂я, со всѣ́ми ст҃ы́ми твои́ми, ѿ вѣ́ка тебѣ̀ бл҃гоугоди́вшими